# **Proiect DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **UPC România RSL** , cu sediul localitatea București , sector 1 , Sos. Nordului , nr. 62D, înregistrată la APM Tulcea cu nr. 1282/07.02.2017 , în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **Agenția pentru Protecția Mediului Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.03.2017, că proiectul " **Dezvoltare rețea de telecomunicații în intravilanul comunei Jijila, județul Tulcea** ", propus a se realiza în extravilanul și intravilanul comunei Jijila , judeţul Tulcea **, nu necesită parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune parțial cu aria protejată ***ROSPA0073 Măcin Niculițel .***

- amplasamentul se află în extravilanul și intravilanul comunei Jijila , judeţul Tulcea . Pe amplasamentul proiectului nu au fost identificate specii de păsări sau alte specii de faună și habitate ale speciilor pentru care a fost declarată aria protejată ***ROSPA0073 Măcin Niculițel*** și care ar putea fi afectate de implementarea proiectului .

- beneficiarul a obținut Avizul Administrației Parcului Național Munții Măcinului nr. 13/13.02.2017;

**Localizarea proiectului :**

- amplasamentul se află în extravilanul și intravilanul localității Jijila, judeţul Tulcea.

**Caracteristicile proiectului :**

Proiectul prevede lucrări de realizare a unei rețele de telecomunicații subterane astfel : între Măcin și Jijila aproximativ 2800 m și între Jijila și Garvăn aproximativ 3400 m .

Lungimea traseului de telecomunicații aerian pe care se dorește amplasarea rețelei în cadrul comunei Jijila este de aproximativ 48300 m dispus , astfel :

* localitatea Garvăn , aprox. 17700 m ;
* localitatea Jijila , aproximativ 30600 m .

Rețeua suterană constând în circuite de cablu fibra optică , cablu coaxial și cabluri perechi de cupru tip FTP se va realiza în zonele limitrofe drumului , destinate prin construcție pentru realizarea conductelor subterane , supraterane , stâlpi , etc.

Rețeaua aeriană se montează pe stîlpii de joasă tensiune aparținând Enel Distribuție Dobrogea . Ăn zonele în care lipsesc stâlpii sau distanțele dintre ei sunt mai mari de 50 m , se preconizează pozarea cablului pe fațada clădirilor .

 Alimentarea cu apa: nu este cazul

 Canalizarea apelor uzate menajere: nu este cazul

 Energie electrica: nu este cazul

 Energie termica: nu este cazul

**Condiţiile de realizare a proiectului:**

Pentru a preveni și eventual a limita și elimina efectele unui posibil impact negativ (posibil doar pe perioada de desfășurare a lucrărilor) se vor lua de către beneficiar și antreprenorul general următoarele măsuri :

* Supravegherea lucrarilor în permanență de către personal specializat și dirigintele de șantier ;
* Reducerea pe cât posibil a perioadei de execuție a lucrărilor de construcții;
* Pe parcursul execuției lucrărilor materialele folosite vor fi livrate de către furnizori acreditați, transportul, manipularea și depozitarea acestora se va realiza fără a afecta mediul înconjurător ;
* Toate lucrarile se vor desfășura strict pe amplasament, fără a afecta vecinătățile;
* Lucrările nu vor genera zgomote sau vibrații care să deranjeze speciile pentru care a fost desemnată aria protejată ***ROSPA0073 Măcin Niculițel;***
* Pe tot parcursul execuției se vor lua toate măsurile legate de protejarea biodiversității, solului, subsolului, faunei și vegetatției din perimetrul amplasamentului proiectului;
* Toate deșeurile rezultate, toate resturile și materialele nefolosite rămase se vor colecta și depozita separat, în zone bine delimitate și protejate, fiind preluate, la sfârșitul lucrărilor de către constructor și predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.57 din 16.12.2016, emis de Primăria comunei Jijila .

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informațiilor puse la dispoziția autorității competente pentru protecția mediului și a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**